यहां '' सदैव '' शब्द, विशेष महत्व रखता है । हमारी बुद्धि कभी कभी प्रभु-कृपा के दर्शन अवश्य करती है पर ज्यादा समय प्रभु ने कृपा नहीं की - इसका भान हमारी बुद्धि हमें कराती रहती है । ऐसे ही कभी कभी हमारे हृदय में भक्ति भाव भी रमता है, पर ज्यादातर समय मन में संसार ही रमता है । पर मनुष्य जीवन की सच्ची उँचाई तभी है जब सदैव हमारी बुद्धि प्रभु-कृपा के दर्शन करे और सदैव हमारा हृदय प्रभु भक्ति में रमे । ऐसा करने का अभ्यास करते ही बुद्धि में निर्मलता और हृदय में निर्मलता आने लगती है । निर्मलता का अर्थ है कि जो बुराई हमारे बुद्धि और हृदय में जमी बैठी थी, वह धुलने लगी, हटने लगी ।